
आदरणीय अध्यापिकाओ और अध्यापको, 

राष्ट्र का निर्माण न मिनिस्टर कर सकते हैं, न मिस्टर। राष्ट्र का 
निर्माण न विशाल भवनों में होगा, न कारखानों में । 

राष्ट्र का सच्चा निर्माण, वास्तविक निर्माण, ठोस और स्थायी निर्माण 
आप ही करेंगे और वह आपके विद्यालयों में ही होगा । आप हैं और आपके 
विद्यालय भी हैं। फिर भी राष्ट्र का निर्माण नहीं हो रहा है । राष्ट्र का क्षय 
और हास ही होरहा है । ऐसा क्यों होरहा है ug एक महत्त्वपूर्ण प्रश्‍न है, 
जिसका उत्तर आपको देना है । 

आप कहेंगे, ग्रध्यापक की आथिक स्थिति इतनी चिन्ताजनक है कि वह 
पूर्णा मनोयोग .के साथ विद्यार्थियों को शिक्षा नहीं दे सकता । आप कहेंगे, 
प्रत्येक कक्षा में विद्याथियो की संख्या इतनी भ्रधिक है कि अध्यापक प्रत्येक 
विद्यार्थी से व्यक्तिगत. सम्वन्ध स्थापित करके उनके जीवननिर्माण पर ध्यान 
नहीं दे सकता । आप कहेंगे, कोर्स की किताबें इतनी ufum हैं कि कोस पूरा 
कराने में ही सारी शक्ति व्यय होजाती है। आप कहेंगे, विद्यार्थी इतने 
उच्छक्लल हैं कि उनपर शिक्षोपदेश का कोई प्रभाव नहीं पड़ता । आप कहेंगे, 
समाज के विषँले वातावरण से विद्यार्थियों की रक्षा करना असम्भव है। ये 
और ऐसी अनेक बातें हैं, जिनका उल्लेख अध्यापक प्रायः किया करते हैं । 

आप विद्वात्‌ हँ, विचारशील हूँ। श्राप भारत के करोड़ों भावी नागरिकों 
के गुरू हैं। आपके प्रति समुचित समादर के साथ मैं आपकी सेवा में निवेदन 
करू गा कि आपने इस समस्या पर गहराई के साथ विचार नहीं किया है। मैं 
चाहता हूं कि इस लेखमाला द्वारा मैं आपकी सेवा में “राष्ट्र के प्रति आपका 
कर्तव्य” तथा “विद्यालयों में विद्यार्थियों के जीवन का निर्माण” पर संक्षेप में 
अपने विचार प्रस्तुत करू ।* आशा है आप मेरे निवेदन पर यथोचित ध्यान 
देगे। यह मैं आपको विश्वास दिलाता हूं कि यदि आप मेरे विचारों व 
सुझावों पर ध्यान देंगे तो भ्रापके द्वारा देश और संसार की निश्‍चय ही यथार्थ 
सेवा होगी । आपका अपना 

गुरु आचाय [२] 
झाप न टीचर हैं, न मास्टर, न प्रोफ़ सर । ये तो अंगरेजी नाम हैं। इन 
नामों के अर्थों में वह गहन और सुन्दर भावना कहां, जो आपके संस्कृत के 
नामों में है । 
संस्कृत की नामावली के अनुसार आप गुरु हैं, आचार्य हैं । 
जिसमें गुरुता [महानता] हो, लघुता न हो, उसे गुरु कहते हैं ॥ आप गुरु 
हैं । आपके जीवन में गुरुता होनी चाहिये । गुरुता का अधिक सम्बन्ध डिग्नियों 
. या डिप्लोमाओं से नहीं है। गुरुता का अधिक सम्बन्ध उत्तम गुणों से है। 
- डिग्रियों और डिप्लोमाझ्रों का भी महत्त्व है । किन्तु गुरु पद पर सुशोभित होने 
के लिये इन डिग्रियों और डिप्लोमाग्रों के साथ साथ आपका जीवन उत्तम 
गुणों से सुभूषित भी होना चाहिये। सत्य, सरलता, पवित्रता, श्रद्धा, निष्ठा, 
संयम, तप, त्याग, निर्लोभता, नियमितता, [Regularity], समयितता 
[Punctuality], कतंव्यपरायण॒ता, सोम्यता, साधुता, आदि गुणों को घारण 
करके आप गुरु कहलाने के अधिकारी वनिये । आपके पद की वास्तविक शोभा 
इसी में है । 
आप आचाये हैं। आचार से झाचायं बनता है। जिसका आचार 
अनुकरणीय हो, उसे आचार्य कहते हैं। आपका आचार अनुकरणीय झाचार 
होना चाहिये । आपका कतंब्य जहां अपने विद्यार्थियों को विद्या का दान देना 
है, वहां आचार का दान भी देना है। विद्यादान से आचारदान कहीं श्रधिक 
श्रेष्ठ है। ग्राचार्य में केवल गहन विद्या ही नहीं, श्रादर्श झाचार भी होना 
चाहिए । आचार से ही विद्या की शोभा है। श्राचार ही विद्या का सच्चा 
भृङ्गार है। आचारहीन विद्या तो विद्या ही नहीं है, वह तो केवल साक्षरता 
हैं। आचारहीन साक्षरता से ग्राचारयुक्त निरक्षरता कहीं अधिक श्रेष्ठ है । 
विद्याथियों को जहां ग्रापकी वाणी से विद्या की प्राप्ति होनी चाहिये, वहां उन्हे 
आपके जीवन से शुद्ध और शिष्ट आचार की उपलब्धि भी होनी चाहिये । 
अपने जीवन में उत्तम गुणो को 
जड़कर गुरु बनिये। 
अपने जीवन में आदश ग्राचारो 

पवित्रतस वयवसाय [३] 

पकी सेवा में मुझे अब जो निवेदन करना है, वह यह है कि आप अपने 
व्यवसाय की पवित्रता तथा महत्ता और अपने उत्तरदायित्व का अनुभव करें । 
संसार में जितने भी व्यवसाय हैं, आपका व्यवसाय सर्वातिशय पवित्र और 
महत्त्वपूर्ण है और इसीसे आपका उत्तरदायित्व भी सर्वाधिक है । 

राष्ट्र और संसार की सबसे मूल्यवान्‌ सम्पत्ति ये विद्यार्थी हैं। ग्राज के 
विद्यार्थी ही कल राष्ट्र के नागरिक वनेंगे | आज के विद्यार्थी ही कल के 
विश्व-नायक हैं । यह अ्रमूल्य सम्पत्ति आपके संरक्षण [Charge] में है। "mr 
इनके विश्वकर्मा हैं। ग्रापका कतंव्य इन्हें साक्षर वनाना ही नहीं है, इनके जीवनों 
का सुनिर्माण भी है । विद्यार्थी राष्ट्र और संसार के भावी भाग्यविधाता हैं, तो 
आप इन भाग्यविधाताग्रों के भी भाग्यविधाता है । 

कितना पुनीत है आपका व्यवसाय, कितनी गौरवपूर्ण है ग्रापकी साधना 
और कितना विज्ञाल है आपका उत्तरदायित्व | कुछ क्षण एकान्त में बैठकर आप 
प्रति दिन अपने व्यवसाय की पवित्रता, अपने पद की प्रतिष्ठा, अपनी साघना 
की गुरुता तथा श्रपने उत्तरदायित्व की गम्भीरता पर कृपया विचार किया 
कीजिये। भारत के भविष्य को आप ही भव्य न वनायेंगे तो और कोन 
बनायेगा । भारत की लाज को श्राप ही न रखायेंगे तो और कौन रखायेगा d 
विइव के सौभाग्य को आप ही न जगायेंगे तो और कौन जगायेगा । 

आप अपने को किसी का अघीनस्थ नौकर या वेतनिक दास न समकिये । 
आपको जो वेतन मिलता है, वह तो राष्ट्र की ओर से आपकी आवश्यकतापूर्ति 
के लिये आपके चरणों में तुच्छ भेंट है झाप राष्ट्र के पूजाह हैं और विश्व 
के वन्य हैं । इस विषय में वस इतना ही...! इन पंक्तियों को .लिखते लिखते 
मेरा जी भर आया है भौर मेरी आंखों में आंसू झलक पडे हैं 

व्यसनराहित्य [४] 

यहां मैं आपसे व्यसनों के विषय में कुछ निवेदन करना चाहता हूं । 
भ्रध्यापकों के लिये सर्वथा निव्येसन होना ही शोभास्पद है । ऐसे अध्यापक भी 
हैं जो भ्रफ़ीम, सुल्फा, चरस, गांजा, भंग और शराव का सेवन करते हैं, 
यद्यपि ऐसे अध्यापकों की संख्या बहुत भ्रधिक नहीं है । ऐसे अध्यापक तो बहुत 
अधिक हैं जो चाय तथा पान का सेवन अथवा धूम्रपान करते हैं । 

झाप जैसे सुपठित विद्वानों को यह वताने की आवश्यकता नहीं है कि इन 
मादक द्रव्यो के सेवन से स्वास्थ्य सौन्दर्यं आयु स्वभाव शील, चरित्र और 
घन की किस प्रकार और कितनी हानि होती है। व्यसनों के सेवन से जहां आपकी 
व्यक्तिगत क्षति होती है, वहां आपके परिवारों के लिए भी भयंकर परिणाम 
निकलते हैं । ग्रापके व्यसन-सेवन से सबसे बड़ी हानि एक राष्ट्रीय हानि है, 
जिसकी ओर आापका चिन्तन अवश्य आकृष्ट होना चाहिये । 

जैसाकिं स्वाभाविक है, सामान्यतया साधारणा जनता और विशेषकर 
विद्यार्थियों के अपक्व मस्तिष्क बुराई को जितनी सहजता से ग्रहण करते हैं उतनी 
सहजता से अच्छाई को ग्रहण नहीं करते । विद्यार्थी प्रायः सभी बातों में अपने 
अ्रध्यापकों का जितना सहज झनुकरण करते हैं उतना अन्य किसी का नहीं करते 


हैं। ग्रध्यापकों के व्यसनग्रस्त होने से विद्यार्थियों में व्यसनों की व्यापि बड़ी तीव्र 
गति से होरही है चाय, पान श्रौर सिगरेट के व्यसन तो विद्यार्थियों में घर ही 
कर चुके हैं । व्यसनों के कुप्रभाव से उनमें अनेक शारीरिक sit चारित्रिक ग्रश्‍लील 
दोष भी प्रवेश कर चुके हूँ । राष्ट्रीय दृष्टि से यह बड़ी चिन्ताजनक स्थिति है। 


यह ठीक है कि विद्यार्थी अपने माता पिता से भी व्यसन और अश्लीलता ग्रहण 
करते हैं। मैं जो संकेत करना चाहता हूं वह यह है कि यदि आप स्वयं सर्वेथा 
निव्येसन होंगे तो आप विद्यार्थियों फो व्यसनों से मुक्त रख सकेंगे। माता पिता की 
अपेक्षा आपका कहीं अधिक प्रभाव पड़ता है। और वह भी तो है कि व्यसनी 
विद्याधियों को व्यसनत्याग की शिक्षा और ताड़ना भी आप तभी तो कर सकेंगे जब 
` झाप स्वयं निव्यंसन होंगे । इसमें संदेह नहीं कि aaga की अपेक्षा कतृ त्व कहीं 
अधिक प्रभावशाली होता है।' स्वयं व्यसन-रहित होकर और विद्यार्थियों को 
व्यसन-रहित बनाकर आप राष्ट्र की महत्त्वपूर्ण और पुनीत सेवा कर रहे होंगे । 
आपकी शोभा और ग्रापफा यथार्थ 
` उपयोग आप के व्यसनरहित होने में है । 

आपकी कार्यक्षमता ग्रौर कतंव्य-निष्ठा, दोनों का, प्रत्यक्षतः बहुत ह्लास 
होगया है । स्कूलों व कोलेजों, दोनों में, अधिकांश प्रोफ़ेसर व टीचर अध्यापन 
कार्ये पुणं तत्परता श्रौर पूणे मनोयोग के साथ नहीं कररहे हैं । 

ऐसे अध्यापक बहुत अधिक संख्या में हैं, जो हिन्दी व अंगरेज़ी लिखने बोलने 
में निराशाजनक गलतियां करते हैं। ऐसे प्रोफ़ेसर संख्या में कम नहीं हैं जो 
अपने अध्यापन के विशेष विषय में अपने विद्यार्थियों से विशेष आगे नहीं हैं । 
ऐसे भ्रध्यापकों व प्रोफ़सरों के प्रति विद्यार्थियों के हृदय में ग्रश्नद्धा का होना 
स्वाभाविकः है । 

पढ़ाने में जिस तप और साधना की आवश्यकता है आपको अपने में 
उसकी स्थापना करनी ही चाहिये । इससे भी अधिक यह श्रावदयक है कि 
आप अपनी योग्यता और क्षमता में निरन्तर वृद्धि करते रहें। अपनी भाषा 
और अपने विषय पर आपका पूर्ण अधिकार होना चाहिये। और भी अधिक 
उपादेय और. प्रशंसनीय हो, यदि आप अनेकं भाषाओं और अनेक विषयों पर 
अधिकार सम्पादन करें। 

WX अध्यापकों में से अ्रनेक ऐसे थे जो थे तो मेट्रिक या एफ. ए. पास, 
किन्तु उन्होंने अपनी साधना द्वारा ऐसी योग्यता सम्पादन की हुई थी कि वे 
एष्ट्रेन्स कक्षा तक हिन्दी, संस्कृत, sg, फ़ारसी, अंगरेजी, इतिहास, भूगोल, 
गणित, रेखांगणित, आदि सभी विषय वड़ी योग्यता के साथ पढ़ाया करते थे 
और उनके पढ़ाये विषयों में उनके विद्यार्थी वड़े पक्के होते थे । 


आपका कार्यं जितना पुनीत और यज्ञिय है, उतना इस ससार में भ्रन्य 
किसी का नहीं है, इस तथ्य का श्रापको सदा विचार रहना चाहिये । 


यह ठीक है कि देश में ग्राज सभी 
विभागों में भ्रव्यवस्था और 
शिथिलता है, पर आपके विभाग 
में ऐसा न होना चाहिये । 


CC-0.Panini Kanya Maha Vidyalaya Collection. 


Digitized by Arya Samaj Foundation Chennai and eGangotri 


आदशे व्यक्तित्व | [६] 


* द्वितीय सम्बोधन में मैंने आपसे निवेदन किया है कि श्राप न टीचर & 
न मास्टर हैं, न प्रोफ़ेसर । आप गुरु हैं, आचाय हैं। अध्यापिकायें भी अपने 
आपको ऐसा ही समझे । 

अध्यापकों व भ्रध्यापिकाओं का जीवन साधना का जीवन होना चाहिये । 
उन्हें अपने साधनामय जीवन से न केवल विद्यालयों को, अपि तु समाज को 
भी प्रभावित करना है । आपकी प्रतिष्ठा न केवल विद्यार्थी जगत्‌ में, Ufa तु 
समाज में भी होनी चाहिये । साधारण जनता के हृदय में जिसने अपने लिये 
सम्मान प्राप्त नहीं किया है । भौर जन जन की दृष्टि में जिसने अपने लिये 
दर्शनीयता प्राप्त नहीं की है, न वह अध्यापक अध्यापक है, न वह अध्यापिका 
अध्यापिका है । 

झापका व्यक्तित्व आदर्श व्यक्तित्व होना चाहिये । विद्या व्यक्तित्व को 
सुशोभित नहीं करती, व्यक्तित्व विद्या को सुशोभित करता है । विद्यार्थियों 
के जीवन का निर्माण आपकी विद्या से नहीं, आपके ग्रादर्श व्यक्तित्व से होगा । 
समाज का कल्याण झापकी उपाधियों से नहीं, आपके उपाधिरहित समुज्ज्वल 
व्यक्तित्व से होगा । 

आपके व्यक्तित्व में वे सम्पूणं आदर्श समंकित होने चाहिये, जिनकी श्राज 
मानव समाज को इतनी अधिक आवश्यकता है, जिनकी छाया आपके 
विद्याथियों के व्यक्तित्व को सुविकसित करती चली जाये, जिनकी अमिट 
छाप भ्रापके विद्यार्थियों के जीवनों से मिटाये न मिटे और जिनकी सजीव 
चेतना भ्रापके विद्यार्थियों के जीवनों को सदा चेताती रहे। 

शिक्षा-विभाग में सबसे अधिक छुट्टियां होती हैं। ग्रीष्मावकाश ही एक 
साथ लगभग दो मास का होता है। छोटे से छोटे qd की छुट्टियां श्रलग होती 
हैं। विशेष विशेष पर्वों के उपलक्ष में पर्याप्त छुट्टियां होती हैं । शिक्षा-विभाग 
को यदि छुट्टी-विभाग कहा जाये तो श्रतिशयोक्ति न होगी । 

वर्ष में इतनी अधिक छुट्टियों के कारण पढ़ाई के कोर्स को ससमय सुचारता 
के साथ पूरा कराना कठिन होजाता है। इसपर भी यदि mal विशेषावकाश 
[ Casual and other leave ] लेने की वृत्ति हो तो विद्यार्थियों की कितनी 
हानि होगी i 

अपनी विद्यासमाप्ति पर मैं लगभग दो वर्ष ग्रध्यापक रहा था और उस 
अवधि में मैंने कभी एक दिन तो क्या, एक घण्टे Period ] की भी छुट्टी 
नहीं ली । ऐसा करने से पढ़ाई का क्रम कैसी उत्तमता के साथ चला, यह इसी 
एक वात से ज्ञात होजायेगा कि मेरे पढ़ाये विषयों में एक विद्यार्थी भी न कभी 
फ़ेल हुआ, न प्रोमोट [ Promote ] gati सव सव विषयों में बड़े श्रच्छे नम्बरों 
से पास हुए । न 

मैं चाहता हूं कि श्राप भ्रपने निज के, पारिवारिक और सामाजिक सव 
कार्यों वी व्यवस्था विभागीय छुट्टियों में ही कर लिया करे। एक सच्चा, 
अच्छा और आदर्श अध्यापक वर्ष-भर में एक घण्टे की भी अतिरिक्त छुट्टी नहीं 
लेगा--यह आप अपना आदरो-वाक्य TATA । साथ ही एक निष्ठावान्‌ अध्यापक 
स्कूल के समय में से एक मिनट भी पने प्राइवेट कार्य में नहीं लगायेगा, 
अपि तु निज के वचत के समय में से भी अधिक से अधिक समग्र स्कूल की 
सेवा में लगाना चाहेगा । 

आपकी अवकाशवृत्ति के परिणामस्वरूप विद्यार्थियों की विद्या का स्तर 
निम्नतर होता जारहा है । भ्रवकादावृत्ति से प्रमाद की वृद्धि होती है । प्रमाद 
से कार्यक्षमता का ह्लास होता है । कार्यक्षमता के ह्लास से भ्रध्यापन-का्य 
श्रुटिपूर्ण होजाता है । 

झापका जीवन नितान्त पवित्र, निर्दोष झौर निष्पाप होना चाहिये । 
मुझे एक मर्मवेदना होती है, जव मैं अघ्यापका में an हुये दुराचार की 
चर्चायें सुनता g | भ्रध्यापकों आर अध्यापिकां में फंले हुए दुराचार का ही 
परिणाम है कि भारत के युवकों और युवतियों में चरित्रहीनता वढ़ती चली 
जारही है । 
अध्यापक-प्रध्यापिकायें वास्तव में विद्यार्थियों sx विद्याथिनियों के 


पिता माता हैं । अध्यापक-श्रघ्यापिकाश्नो को चाहिये कि वे अपने विद्यार्थियों 
और अपनी विद्याथिनियों को पुत्र पुत्री के समान समझें और उसी प्रकार 


उनके साथ Wd | 
अध्यापिक्राझो और अध्यापकों को श्रङ्गारप्रिय न होना चाहिये । उनका 
जीवन अतिशय सादा, सरल और स्वच्छ होना योग्य है। उनके विचार अतिशय 


पवित्र, उनकी भावनायें अतिशय निर्मल, उनका व्यवहार अतिशय पावन और . 


उनका आचार परम पुनीत होना चाहिये । उनका चरित्र अतिशय चारु शौर 
उनका चरित सर्वथा अनुकरणीय होना चाहिये । 

उपदेश की अपेक्षा आदर्श का कहीं अधिक महत्व और प्रभाव होता है । 
आपका खान पान, रहन सहन, चिन्तन मनन, काम काज, चलना फिरना, 
हँसना बोलना, पढ़ाना लिखाना--सव इतना विशुद्ध झर श्रादशरूप हो और 
हो इतना प्रिय और आकर्षक कि आपके भ्रनुकरण से आपके विद्यार्थियों और 
विद्यार्थिनियों के जीवन, अपि च स्वयं आपके अपने पुत्र-पुत्रियों के जीवन, 
स्वयमेव निखरते और उभरते चले जायें । 


आपकी दृष्टि, आपकी श्रुति, आपकी वाणी और आपकी करनी हो ऐसी 
पावमानी और कल्याणी कि उनके पावन और पुनीत प्रभाव से आपके शिष्यों 
और शिष्याओं के जीवन अन्दर वाहर से सदा के लिये शुद्ध, पवित्र, निर्दोष 
और निष्पाप वन जायें। आप अपने स्वयं के जीवन को जितना ऊंचा उठायेंगे, 
आपके राष्ट्र के इन कुमारों भर कुमारियों के जीवन उतने ही, वल्कि उससे 
भी अधिक, ऊंचे उठते चले जायेंगे । ग्रापका अपना जीवन सार्थक होगा और 
उनके जीवन का उत्थान होगा। झापका कल्याण होगा और उनका भी 
कल्याण होगा। 


u 

आपका अपना घामिक जीवन ही आपके विद्यार्थियों के लिए एक सदा 
खुला हुआ सर्वोत्कृष्ट घामिक ग्रन्थ हो सकता है। प्रिटिंग प्रेस में छपी हुई 
धामिक पुस्तकों के पढ़ने से विद्याथियों के जीवनों में घामिकता की छाप तभी 
पड़ेगी, जव आपके जीवनों से विद्याथियों के जीवनो में घामिकता की सक्रिय 
शिक्षा मिलेगी । पढ़ाने से नहीं, करके दिखाने से आपके विद्यार्थी धामिक 
बनेंगे। पढ़ने से नहीं, आपके ग्रनुकरण से आपके विद्यार्थी धमंनिष्ठ होंगे । 

आस्तिकता [ईश-ग्रात्म-विइवास], कतेव्यपरायण॒ता, संयम और व्यवहार- 
शुचिता -ये चार घमं के स्तम्भ हैं। यदि आपके जीवन में धर्म के ये चार 
स्तम्भ समंकित हैं तो निस्सन्देह आप पूरे धर्मात्मा हैं । आपके चौदीसों घण्टे के 
` जीवन में घमं की इन चारों ज्योतियो की झलक होनी चाहिये । अपनी करनी 
व कथनी-दोनों के द्वारा धर्म के इन चारों अंगों को अपने विद्यार्थियों के 
जीवनों में संचारित कीजिये । श्रन्यथा आपके राष्ट्र और संसार का वास्तविक 
कल्याण होना सवंथा असम्भव होगा। 

किसी भी विषय को पढ़ाते हुए श्राप प्रसंगवश इन चारों धर्मागो को 
अपने विद्यार्थियों के श्रोत्र तथा मानस में संविष्ट करते रहें, सवत्र इन चार 
सांचों में उनके जीवनों को ढालते रहें । 

आज तो स्वयं भ्रध्यापकों के जीवन भी धमं की इन चार सम्पदाओं से 
नितान्त शुन्य से हँ । मानवता के नाम पर श्राप अपने श्रापमें, अपने साथी 
अध्यापकों में और विशेषतया अपने विद्यार्थियों में इस चतुर्घा धामिकता का 
वीजवपन तत्परता के साथ कीजिये । इसके विना न सच्चा समुत्थान होगा, न 
वास्तविक सुनिर्माण होगा | 

प्रेरणा-पुञ्ज 

आपका जीबन प्रे रणाओं का पुज होना चाहिये । जिस प्रकार सूर्य में से 
प्रकाश की किरणं प्रसारित होकर सव दिज्ञा-विदिज्ञाओों में प्रकाश पूर देती हें 
उसी प्रकार ume जीवन से झापके विद्यार्थियों को सुप्रेरणायें प्राप्त होनी 
चाहिये । आपका व्यक्तित्व ऐसा प्रेरणाप्रद हो कि श्रापजव भी अपने 
विद्यार्थियों वा विद्याथिनियों के सम्मुख या मध्य में आयें, वे आपसे प्रेरणा व 
स्फुरण लेकर जायें । 

यन्त्रवत्‌ रूढ़गति जीवन भी कोई जीवन है । जीवन, सच्चा जीवन, अच्छा 
जीवन वही है जो तरंगों से तरंगित हो और दूसरों के जीवनों में तरंगे 
तरंगित करनेवाला हो । वह सूर्य क्या जिससे रश्मियों का प्रसरण न हो । 
वह सागर क्या जिसका मानस तरंगों से तरंगित न हो । वह चार्य क्या 
जिसका जीवन प्रेरणाभ्नो का सम्प्रोरक न हो | 

विद्याथियों को आपके जीवन से सच्चरित्र और सदाचार की, पवित्रता ग्रौर 
सत्य की, तप और त्याग की, श्रद्धा और संकल्प की, राष्ट्रनिर्माण और राष्ट्रो- 
न्नति की, जीवन-निर्माण और आत्मोत्थान की, श्रम भोर साध की, मान और 
स्वाभिमान की, जनहित और लोककल्याण की. शिष्टता और झश्ालीनता की, 
अध्यात्म और योग की, दक्षता और क्षमता की, तितिक्षा और सहनशीलता की, 
संयम और अनुशासन की, कर्म निष्ठा और मर्यादापालन की, शक्ति और संज्ञान 
की उदात्त समुदात्त और जीती जागती प्रेरणायें सदा सर्वदा मिलती रहें, आप 


ऐसे प्रेरणा-पुञ्ज बनिये ! 

प्राचीन काल में किसी एक आचाये ने श्रपने विद्यार्थियों से कहा था, 
“मारे आचार में जो जो वाते प्रशंसनीय हैं, उन उन का अनुकरण करो और 
जो जो वाते निन्दनीय हैं, उन उन का सदा परित्याग रखो' d 

वह आचाये कोई अच्छा ग्राचाये नहीं था। वह यह भूल गया था कि 
विद्यार्थियों को आचार की सम्प्राप्ति श्राचार्य से ही होती है । आचार्ये का जैसा 
आचार होता है, वैसा ही आचार उसके विद्यार्थियों का होता है । ईरान की 
यह कहावत अक्षरशः सत्य है कि बालक अपने माता पिता से स्वभाव ग्रहण 


करते हैं और अपने उस्ताद से आचार ग्रहण करते él 
à माता पिता कितने अज्ञानी हैं, जो अपने स्वयं के स्वभाव कोन 


सुघारकर अपने बच्चों के स्वभाव को उत्तम वनाना चाहते हैं । वे ग्राचाये कितने 
दयनीय हैं, जो स्वयं आचारवान्‌ न होकर अपने विद्याथियों को आचारवान्‌ देखना 
चाहते हैं । प्रशंसनीय तो वह झाचाये था, जिसने कहा था,'ग्राचारः परमो घर्मः 
आचार परम धर्म है! । वह maA कितना प्राज्ञ था, जिसने कहा था, 
'ग्राचारहीन न पुनन्ति वेदाः, “ आचारहीन को वेद पवित्र नहीं करते । 

आपके जीवन की प्रत्येक चेष्टा व गति आचार या दुराचार के अ्रन्तर्गत 
है | आपका प्रत्येक व्यवहार आचार या दुराचार & । श्रापकी जो चेष्टा ग्रौर 


गति सुष्ठु है, वह सव आचार है । आपका जो शिष्ट व्यवहार है, वह सव 
सदाचार है । आपकी जो चेष्टा और गति ग्रशोभनीय है, वह सव दुराचार है । 
आपका जो अशिष्ट व्यवहार है, वह सव दुराचार है । भद्र चेष्टा, साधु गति- 
विधि झौर शिष्ट व्यवहार--इन तीनों के समुच्चय का नाम ही आचार है। 
अभद्र चेष्टा, ग्रसाधु गतिविधि भर अशिष्ट व्यवहार--इन तीनों के समुच्चय 
का नाम दुराचार है। 

आपके चौबीसों घण्टों का जीवन आपके विद्यार्थियों के लिए आचार या 
दुराचार की एक खुली हुई पुस्तक है । इस तथ्य को आप एक क्षण के लिए भी 
अपनी दृष्टि से ओभल न कीजिये | अपने स्वयं के सम्मान के लिए, sr 
विद्यार्थियों के कल्याण के लिये भौर भ्रपने प्रतिष्ठित राष्ट्र के भविष्यनिर्माण के लिये 
आप अपने प्रत्येक छिद्र को पुर कर, अपनी प्रत्येक त्रुटि को दूर कर और अपनी 


प्रत्येक दुर्बलता को हुटाकर झाचारवान्‌ बनिये और आचार्य-पद की लाज रखिये । 

अध्यापन-कार्य एक पावन कला है झौर अध्यापक है एक पुनीत कलाकार-- 
प्रत्येक अध्यापक का यह ग्राद्श-वाक्य [मोटो] होना चाहिये । 

अध्यापन में क्रम और पद्धति का सर्वोपरि स्थान है । अपने विषय के पाठ 
को पढ़ाने से पूर्व अध्यापक के मस्तिष्क में यह चित्र स्पष्टतया खिचा होना 
चाहिये कि उस पाठ को किस क्रम और किस पद्धति से पढ़ाया जाना है । 
पढ़ाने का क्रम वेज्ञानिक और पढ़ाने की पद्धति बहुत रोचक होनी चाहिये । 
साथ ही क्रम ऐसा स्वाभाविक और पद्धति ऐसी सुबोध हो कि निम्नतम कोटि 
का विद्यार्थी भी उसे पुणंतया समझ जाये । क्रम और पद्धति मन्द-वुद्धि 
विद्यार्थियों को दृष्टि में रखकर व्यवस्थित करनी चाहिये । 

अध्यापक को यह स्मरण रहना चाहिये कि प्रसन्न और ग्रात करहित 
वातावरण में विद्यार्थी किसी भी विषय को बड़ी सरलता से समझ लेते हैं । 
आतंक भ्रोर विषाद के वातावरण में विद्याथियों के मस्तिष्क और हृदय में 
ऐसी प्रतिकूल स्थिति उत्पन्न होती है कि वे पठित और स्मृत विषय में भी 
गड़वड़ा जाते हैं । 

अध्यापन में व्यवघान बड़ा हानिकारक होता है। शिक्षा-विभाग में 
सर्वाधिक छुट्टियां होती हैं। अध्यापकों को अपने सव कार्य छुट्टियों में कर लेने 
चाहियें। भ्रध्यापन-सत्र में भ्रध्यापकों को कभी एक दिन के लिए भी अनु- 
पस्थित न होना चाहिये । 

अध्यापक का सारा प्रयत्न पने विद्यार्थियों में योग्यता का सम्पादन 
करके शिक्षा के स्तर को ऊंचा करने की दिशा में होना चाहिये, पूछे जाने 
योग्य प्ररनों के उत्तर रटाकर पास कराने की दिशा में नहीं । जैसे तैसे पास 
करा देने की प्रवृत्ति से शिक्षा का स्तर गिर जाता है । 

एक समय था जव हमारे देश का नाम श्रार्यावतं था और अध्यापक के 
लिये वृहस्पति शब्द का प्रयोग होता था । 

आर्यावतं का अर्थ है वह देश जिसमें झार्या और आर्य निवास करते हैं । 
mat: जयोतिरग्राः । श्यं का ग्रथ है ज्योतिष्मान्‌, प्रकाशमान्‌ । सकर्मा आयें: 
अकर्मा दस्युः । कतृ त्व-क्षमता से जो युक्त हो, वह आये है । जो कतृ त्व-क्षमता 
से शून्य हो, वह दस्यु है । सुकर्मा भ्रां: कुकर्मा दस्युः। जो सदा सुकं ही 
करता है, वह आयं कहाता है। जो कुकर्म करता है, वह दस्यु है । संक्षेप 
में आस्तिक, धर्मात्मा, सोम्य, सदाचारी, सुशील, शुद्ध, पवित्र, धीर, वीर, 
कर्मण्य, सुकर्मा स्त्री पुरुषों को ्रार्या शौर Gd कहते है । 

वृहस्पति का wd है वृहतू-पति, सुमहान्‌ संरक्षक, The Great Master, 
महतो महानु स्वामी | 

वृहस्पति और आये का परस्पर जो सम्बन्ध है, उसे श्राप अनुभव कीजिये । 
दो शब्दों में, आर्य का अर्थ है आदर्श मानव और दो ही शब्दों में वृहस्पति का 
अर्थ है आदर्शं ग्रव्यापक । जब अध्यापक और ग्रध्यापिकायें श्रपने आपको 
बृहस्पति बनायेंगे, तव ही वे राष्ट्र के नागरिकों को श्रार्या श्रौर आर्य वना 
सकेंगे । वृहस्पति ही इस देश को आरार्यावतं और इस राष्ट्र को श्राये राष्ट्र 
बना पायेगे। | 

वृहस्पति वनिये श्रौर श्रपने आर्यकरण के मिशन को पूरा कीजिये । 

आपका जीवन नितान्त आध्यात्मिक होना चाहिये । आध्यात्मिकता और 
सदाचार का घनिष्ठ सम्बन्ध है | ग्राध्यात्मिकता से युक्त जीवन में ही सदाचारं 


निहित होता है । 

आध्यात्मिकता की स्थापना के तीन परम साघन हैं सत्संग, स्वाध्याय और 
ईशोपासना | 

सन्त और ऋषि कोटि के पुरुषों श्रोर महिलाओं के सदूपदेशों में Wu 
जाइये । जिज्ञासा भाव से उनके चरणों में वैठकर आत्म-रहस्यों की खोज 
कीजिये । 

आध्यात्मिक सदृग्रन्थो मौर Tesi जीवनचरित्रों के स्वाध्याय से श्रन्तःकरण 
में प्रकाश का उदय होता है L 


योगविधि से प्रातः कुछ मिनिट परमात्मा का ध्यान और सायं कुछ मिनट 
gmin आपके आत्मदीप को प्रदीप्त करेगी, जिससे झापके अन्तःतमस्‌ का 
सवंथा निवारण होजायेगा । - 


इन तीन साधनों से जव ग्राप अपने जीवनों को आध्यात्मिक बना लेंगे, 
. वास्तव में तो तव ही झाप सच्चे अ्रयों में आचाये गौर आचार्या कहलाने के 
अधिकारी होंगे । 


Y X 

मानव के जीवन में स्वास्थ्य का एक नैतिक आधार है। ग्रस्वस्थ या रोगी 
मनुष्य कहीं भी अपने कतंव्य कर्म का यथावत्‌ निर्वहन नहीं कर सकता । 
कतव्य कर्मे का यथावत्‌ निवंहन न कर सकना प्रत्यक्षतः अनैतिकता है । 


यदि निष्ठा और आस्था की कसौटी पर कसकर देखा जाये, तो ग्रघ्यापन 
कार्य से अधिक श्रेष्ठ और श्रमसाध्य ग्न्य कोई कार्य नहीं है । फिर अध्यापक 
आर ग्रव्यापिका को शारीरिक दृष्टि से भी एक आदर्श स्थापित करना 
चाहिये । 


निस्सन्देह श्रापका यह पुनीत कतंव्य है कि श्राप अपने स्वास्थ्य को सदा 
आदर्शरूप झौर श्रक्षुण्ण रखें । अस्वस्थ भ्रध्यापिका व श्रध्यापक विद्यालय के 
लिये वरदान न होकर एक भयंकर अभिशाप होते हैं । अस्वस्थ आचाये जितनी 
चाहिये उतनी तत्परता श्रौर दक्षता के साथ अध्यापन कार्ये नहीं कर सकते । 
और न ही वे अपने विद्याथियों को सुस्वस्थ रहने की यथार्थ प्रेरणा ही कर 
सकते हैं । ग्रस्वस्थ शिक्षक वार बार अवकाश सेते हैं और निर्धारित कोर्स को 
ससमय पूरा नहीं करा पाते g 

कठोर परिश्रम और अधिकाधिक अध्यवसाय एक सच्चे आचाये की दो 
ज्वलन्त विभूतियां हैं, जिनका मुख्य आधार सुन्दर और सुदृढ़ स्वास्थ्य है । 
सम्पूर्ण साघनोपायों से सदा नीरोग झौर स्वस्थ रहिये । 


स्मरण रखिये--रोगी होना महा पाप है। अस्वस्थ रहना ग्रक्षम्य 
ग्रपराघ है। 

देखते देखते ही भारतीय समाज में अध्यापकों मौर ्रध्यापिकाझओों का 
वह मान नहीं रहा है, जो कभी था। समाज में ग्रध्यापक का मान दिन पर 
दिन गिरता चला जारहा है। यह अवस्था शोचनीय तो है ही, गम्भीरता के 
साथ विचारणीय भी है । 

मान शब्द के दो प्रसिद्ध wd है--(१) wx [Respect] और (२) 
माप-स्तर [ Standard ]| कया आपने कभी विचार किया है कि इस एक 
शब्द के दो भ्रथ क्यों हैं? मान शब्द के ये दो ग्रथं एक दूसरे के पूरक तो हैँ 
हीं, एक गहन रहस्य के द्योतक भी हैं | आदर और स्तर का घनिष्ठ सम्वन्ध 
है। किसी भी व्यक्ति या वस्तु का आदर उसके अपने स्तर के अनुपात से 
होता है। ज्यों ज्यों किसी व्यक्ति या वस्तु का स्तर ऊंचा होता जाता है, 
त्यों त्यो उसका आदर बढ़ता चला जाता है। ज्यों ज्यों उसका स्तर नीचा 
होता जाता है, त्यो त्यो उसका आदर घटता चला जाता है । 

मान शब्द की इस व्याख्या से आप वास्तविकता को सम्यक्तया समक 
गये होंगे । अध्यापक वर्ग के मान की हानि का कारण उस वर्ग के स्तर का 
गिर जाना है। जब अध्यापक वर्ग का स्तर गिर जाता है तो विद्यार्थियों के 
जीवनों का न तो सुष्ठु निर्माण होपाता है, न उनमें क्षमता और योग्यता की 
स्थांपना हो पाती है। परिणाम यह होता है कि राष्ट्र के भावी नागरिक ये 
विद्यार्थी ग्रक्षम और ग्रयोग्य रह जाते हैं । 

मैं यह मानता हूं कि भ्रध्यापक वर्ग में बड़े योग्य और पुनीत व्यक्ति भी 
हैं, किन्तु उनकी संख्या बहुत कम है। श्रध्यापकों के जो संगठन वने हुये हैं, 
उनके माध्यम से अध्यापकों के नेतिक, चारित्रिक और आत्मिक स्तर को ऊंचा 
उठाने का समारम्भ कीजिये । परस्पर एक दूसरे के सामाजिक आचार ग्रौर 
व्यवहार को ऊंचा कीजिये । विद्या सम्बन्धी योग्यता तथा ग्रघ्यापन सम्बन्धी 
कला को सुविकसित करने की प्रेरणा भी परस्पर करते रहिये । 

स्वास्थ्य, सदाचार, कतंव्यपरायण॒ता, विद्या तथा ग्रध्यापन--इन पांचों 
विषयों में आप अपने स्तर को निरन्तर ऊंचा करते रहिये । इससे आपके वर्ग 
का सम्यक्‌ ग्रादर बढ़ेगा d 

जीवन-स्तर [१ ७] 


आपका व्यवसाय वड़ा पवित्र और श्रेष्ठ व्यवसाय है। मेरी अपनी 
मान्यता तो यह है कि श्रव्यापन कार्य से वढ़कर अन्य कोई कार्य इस संसार में 


नहीं है । मैं स्वयं संन्यासी हूं और संन्यासी को भारतीय समाज में सर्वोच्च, 


स्थान दिया गया है। परन्तु मैं तो यह मानता हूं कि एक सच्चा, अच्छा 
श्रौर आदर अ्रध्यापक या ग्रघ्यापिका मानव समाज में एक संन्यासी की श्रपेक्षा 
कहीं अधिक मान्य और उपयोगी है । अध्यापक या अध्यापिका का कतंव्य राष्ट्र 
के बड़े से बड़े श्रधिकारी की अपेक्षा ज्येष्ठतर है । 

आप केवल शिक्षक ही नहीं हैं, राष्ट्र के सच्चे सुनिर्माता भी हैं। किसी 
भी राष्ट्र की वास्तविक महत्ता उसके नागरिकों और नागरिकाझों के जीवन 
के स्तर से मापी जाती है । xx नागरिकों के जीवन का स्तर उनके रहन- 
सहन के स्तर से नहीं, उनके चरित्र और उनकी श्रनुशासनयुक्त कार्यक्षमता के 
स्तर से आंका जाता है। आपका कतंव्य केवल पुस्तके पढ़ाना ही नहीं है, 
राष्ट्र के भावी नागरिकों [विद्यार्थियों और विद्याथिनियों] के जीवनों का 
सुनिर्माण भी है । 

भारत के नागरिकों का ग्रभी तक न तो वयक्तिक ग्रौर पारिवारिक चरित्र 
ही वन पाया है, न सामाजिक और राष्ट्रीय चरित्र ही । हमारे विद्यालयों से 
आज जिस कोटि के नागरिक और नागरिका निकल रहे हैं, उनसे आपके प्यारे 
राष्ट्र का समुत्थान तथा सुनिर्माण होना संथा श्रसम्भव है । उनमें न तो 
शिक्षा की दृष्टि से कोई ठोसपन या गहनता है, न चारित्रिक दृष्टि से कोई 
उच्चता अथवा परिपक्वता है और न कार्यक्षमता वा अनुशासन की दृष्टि से 
कोई विशिष्टता है । 

अपने जीवन का स्तर ऊंचा करके आपको अपने विद्यार्थियों व विद्या्थिनियों 
का जीवन-स्तर ऊंचा करना है । रहन-सहन का स्तर नहीं, जीवन का स्तर 
ऊंचा करने से राष्ट्र के उत्थान का मागं प्रशस्त होगा । 

रहन-सहन का स्तर सरल सादा रखना है। 


पर जीवन का स्तर EH ऊंचा करना है। 

आप अपने अधिकार और अपने कतंव्य--दोनों ही से बहुत दूर होगये 
हैं। प्राचीन भारत में ग्रापके बहुत बड़े अधिकार थे--इतने बड़े अधिकार 
थे, जितने बड़े अधिकार किसी जनपद के राजा को भी प्राप्त न थे । उस समय 
आपके इतने बड़े अधिकार इसलिये थे कि तब.आपने महानतम कतंव्यो का 
उत्तरदायित्व अपने ऊपर लिया हुआ था । 
संयम, सदाचार, सुस्वास्थ्य, तप, श्रम और शिक्षा--इन षड महा 
कतंव्यो का सुदुस्तर उत्तरदायित्व उस समय के ग्रध्यापकों ग्रौर अध्यापिकाझरों 
ने स्वेच्छया संभाला हुआ था । इसी लिये तब उनके इतने बड़े अ्रधिकार थे कि 
राजा से लेकर निम्नतम व्यक्ति तक आत्मना उनका मान और उनके आदेशों 
का पालन करता था | ; 
उस समय का प्रत्येक अध्यापक और प्रत्येक अध्यापिका स्वयं इस षड्‌ 
सुभूषणों से सुभूषित होता था और अपने प्रत्येक विद्यार्थी को इनसे सुभूषित 
करके विद्यासमाप्ति पर उसे अपने विद्यालय से भेजता था। आपके आजके ये 
विद्यार्थी और विद्याथिनी ही कल भारत के भविष्यनिर्माता और भाग्यविघाता 
बनेंगे। झाप इन्हें जैसा वनायेंगे, देश का भविष्य और राष्ट्र का भाग्य वेसा 
ही बनेगा | 
युग की मांग है कि झाप स्वयं सव प्रकार के व्यसनों और दुरितों से 
अपने आपको मुक्त करें। आत्मसंयम के आश्रय से ही श्राप ऐसा कर सकेंगे । 
संयम के ग्रभाव में ही rep विविध व्यसनों और दुरितों के शिकार 
होरहे हैं। व्यसनो और दुरितों से मुक्त होने पर ही आप वास्तविक श्रर्थो में 
सदाचारी बनेगे। सदाचार की भित्ति पर स्थित होकर अपने um आदर्श 
स्वास्थ्य की स्थापना कीजिये। स्वास्थ्य पर ही तप आधारित है और श्रम भी। 
संयमी, सदाचारी, स्वस्थ, तपस्वी और श्रमशील अध्यापक अ्रघ्यापिका ही 
पवित्रता के साथ शिक्षासत्र का यथावत्‌ संचालन कर सकंगे । 
अपने प्रिय राष्ट्र के कल्याण के लिये भ्रपने जीवनों को ढालिये और 
अपने विद्याथियों व विद्याधिनियों के जीवनों में संयम, सदाचार, सुस्वास्थ्य, 
` तप॒ और श्रम की स्थापना कीजिये । आप मेरी, अपेक्षा कहीं अधिक अच्छी 
अकार जानते हैं कि इनके विना शिक्षा eje भले ही होजाये, इष्टसाधिका 

कदापि मेहीं।छले/संक्रती/१ अमेसुसज्जाहकेकर Weser वशक्काञ्काओं)क रंगे, तव ही 
आप अपने महान्‌ राष्ट्र के इन भावी नागरिकों को सुयोग्य और सक्षम वना 
सकेंगे । आप ऐसा करेंगे तो समय आयेगा जव भारत का जन जन आपके 
चरणों में नमेगा और आपका अभिस्तवन करेगा । तव आपको वे अधिकार 
प्राप्त होंगे, जिनकी आज आप कल्पना भी नहीं कर सकते हैं। कतव्य में 
अधिकार संनिहित रहते हैं, यह निश्चय जानिये । 

अध्यापकों के एक सम्मेलन में भ्रनायास ही सन्त अनाम जा निकले । 
अध्यापक मण्डल पे खड़े होकर उनका सप्रणाम स्वागत करके प्रश्‍न किया, 
“सन्त अनाम ! भविष्य किस जाति का समुज्ञ्वल होता है?” 
“जिस राष्ट्र के ब्यापक भव्य-स्वप्नद्रष्टा होते हैं?” 
"site किस राष्ट्र का भविष्य भयावह होता है ?” । 
“जिस राष्ट्र के अध्यापक भव्य-स्वप्नद्रष्टा नहीं होते” । 
ये है दो प्रश्‍न और दो उत्तर, जो आज आपके गहन चिन्तन के लिये आपकी 
सेवा में प्रस्तुत हैं । 
स्वयं अपने झापके लिये और अपने प्राणप्रिय विद्याथियों के लिये क्या 
आपके अन्तः में कोई भव्य स्वप्न निहित हूँ ? इस प्रश्‍न का उत्तर यदि ग्रापकी 
ओर से हां में है, तो आपके प्रिय राष्ट्र का भविष्य निस्सन्देह समुज्ज्वल है । 
यदि ग्रापका उत्तर नहीं में है, तो आपके राष्ट्र का भविष्य भयावह है। 
स्वयं अपने लिये झापके मन में भव्य स्वप्न होने चाहिये और श्रःपके अपने 
प्रिय विद्यार्थियों के लिये भी । 
श्रादर्श आचार, आदर्श विचार और आदर्श सावना-ये तीन भव्य स्वप्न 
होने चाहिये प्रत्येक ग्राचायं और ्राचार्या के स्वय भ्रपने लिये । 
हमारे विद्यार्थी सिद्ध हों तेजस्वी, सिद्ध सदाचारी, कतंव्यपरायण, धीर, 
वीर, दक्ष और सक्षम नागरिक--यह स्वप्न होना चाहिये प्रत्येक आचाय और 
आचार्या का अपने शिष्यो भ्रौर शिष्याओं के लिये । 
स्वप्नो की सार्थकता में ही किसी भी राष्ट्र के भविष्य की समुज्ज्वलता 
संनिहित है । 
आप भव्य-स्वप्न-द्रष्टा बनिये श्रौर भ्रपने विद्यार्थियों को भारत के भव्य 
नागरिक वनाकर भारत को भव्य बनाइये । 


d 

सन्त ्रनाम कहते हैं, 'निर्माताम्रो, प्रथम ग्रपना निर्माण करो । चिकित्सको, 
पहले अपनी चिकित्सा करो ।' 

सन्त अनाम के ये शब्द आपके द्वारा विचारणीय हैं। इनपर आप विचार 
कीजिये और गहनता तथा गम्भीरता के साथ विचार कीजिये । 

श्राप निर्माता हैं । क्या आत्म-निर्माण के विना श्राप अपने विद्यार्थियों के 
जीवनों में कोई सुष्ठ निर्माण कर सकेंगे ? क्या ग्रात्म-चिकित्सा किये विना 
गाप अपने विद्यार्थियों की चिकित्सा कर सकंगे ? 

मेरे देखते-देखते मेरे अपने विद्यार्थीकाल के अध्यापकों में और आज के 
अध्यापकों में भू आकाश का अन्तर हो गया है। प्राचीन अध्यापक जहां विद्या 
का भण्डार होते थे, वहां जीवन का आगार भी होतें थे। जहां वे श्रहनिश 
विद्या का भ्रज॑न करते रहते थे, वहां वे जीवनतत्त्वो का चयन करते हुए अपने 
जीवन का सुनिर्माण भी करते रहते थे । गहन विद्या के साथ साथ वे समुदात्त 
व्यक्तित्व भी रखते थे । 

सामान्यतः राज के श्रघ्यापक के पास न विद्या है, न सुनिमित जीवन है। 
आज का अध्यापक न विद्वान्‌ है, न जीवनवान है । भाज के ग्रध्यापक के पास 
डिग्रियां तो हैं, परन्तु विद्या नहीं है । वह साक्षर तो है, पर विद्वान्‌ नहीं है। 
वह जीवित है, पर जीवनवात्‌ नहीं है । श्राज का अध्यापक उपाधियों [डिग्नियों ] 
, से उपाधित है, विद्या और सुनिमित जीवन से साधित नहीं है । और इसी लिये 
आज उससे कुछ वन नहीं पारहा है । यह कैसी दयनीय स्थिति है । 

इस दयनीय स्थिति के लिये केवल आपही उत्तरदायी नहीं हैं, आपका 
समाज और शासन भी उत्तरदायी है । समाज श्रौर शासन में आज स्वसम्पादित 
योग्यता और स्व-निमित सुजीवन का कोई मूल्यांकन नहीं है डिग्नियों से लदा 
हुआ गन्दे से गन्दा आदमी भी जव अपनी पहुंच के वल पर उच्च से उच्च पद पर 
झासीन होकर समाज झौर शासन में मान पाता है, तो योग्यता-सम्पादन भ्रोर 
जीवन-निर्माण की दिशा में कोई प्रवृत्त क्यों होने लगा। शिक्षा-विभाग में भी 
स्थिति ऐसी ही है। परिणामतः योग्य अध्यापक अध्यापिका भी निरुत्साहित 
होकर विद्यार्जन AR जीबन-निर्माण की ओर से ग्रपना मुह मोड़ लेते हैं । 

भी आप अपने आत्मनिर्माण से उदासीन न हुजिये। अपना जीवन स्वयं पने 
आप में एक पावन निधि है। परिस्थितियों की प्रतिकूलता से परास्त न 
हूजिये । प्रतिकूलताओं में होकर अनुकूलताझों का सम्पादन कीजिये। बेशक, 
हालात न केवल आपके भ्रनुकूल नहीं हैं, भ्रपि तु सर्वथा प्रतिकूल हैं। धीर 
बनकर घेयेपूर्वंक प्रतिकूलताग्रों को परास्त करते हुए आत्म-हढ़ता के साथ 
आत्मनिर्माण के राजपथ पर आरूढ़ हुजिये । डिग्रियों के साथ ही ठोस योग्यता 
तथा विद्या का निष्पादन कीजिये । ग्रविचल निष्ठा के साथ अपने जीवनों के 
सुनिर्माण में लगिये। योग्यता, विद्या और सुनिमित जीबन से युक्त होकर 
विद्यालयों में, राष्ट्र में और संसार में ज्योति जगाकर सुनिर्माण कीजिये । 

असली बात तो यह है कि संसार कितना भी भ्रष्ट क्यों न हो जाये, 
योग्यता का सत्कार, विद्या का मान और सुनिमित जीवन का पुजन होता ही 
है। सन्नद्ध होकर तत्परता के साथ उठिये और आत्मनिर्माण करते हुये विशव 
कल्याण कीजिये । 


समाज पर और सामाजिक अवस्था पर म्रापका अधिकार न सही, अपने 
निज के जीवन पर तो है । ग्रात्माधिकार ही आत्मसर्जन ग्रौर ग्रात्मनिर्माण के 
लिये सुपर्याप्त है । शुद्ध सात्त्विक आहार से अपने सत्त्व को निरन्तर शुद्ध 
करते रहिये । सुस्थिर दैनिक कार्यक्रम के द्वारा अपने समय को सुव्यवस्थित 


कीजिये । सत्संग, स्वाध्याय HIX श्रात्मनिरीक्षण करते हुये अपने विचारों भ्रोर . 


अपनी भावनाओं का शोधन करते रहिये। सोते उठते आत्मचिन्तन करके 
अपने आत्मा का संविकास कीजिये | घृति और विवेक के आश्रय से ग्रात्मवोध 
प्राप्त करते रहिये । ब्रह्ममुहृतं में ब्रह्म का ध्यान करके दिव्य ज्योति से ज्योति- 
व्मान्‌ होते जाइये । व्यायाम, प्राणायाम और संयम के झभ्यास से अपने शरीर 
को नीरोग, स्वस्थ और सक्षम रखिये । 


ग्रात्माधिकार के रहस्य को समभिये । ग्रात्माधिकार की भित्ति पर संस्थित 
होकर ग्रात्मनिर्मार कीजिये । ग्रात्म-निमित होते हुये अपने चारों ओर सुनिर्माण 
करते चलिये । 


Loss 

